S-935/2020

Dómur:

Mál þetta, sem var tekið til dóms 24. júní 2020, höfðaði lögreglustjórinn á höfuðborgarsvæðinu með ákæru 7. apríl 2020 á hendur H-kk-þgf Þ-kk-þgf H-kk-þgf, kt. 0000000000, […]

:

,,fyrir umferðarlagabrot með því að hafa, sunnudaginn 1. september 2019, ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist alprazólam 200 ng/ml, kókaín 55 ng/ml og tetrahýdrókannabínól 1,7 ng/ml) um

Bústaðaveg í Reykjavík, við verslunina

Póló, þar sem lögregla hafði afskipti af ákærða.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. og 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar [og] til greiðslu alls sakarkostnaðar [...].“

Ákærði sótti ekki þing í málinu og boðaði ekki forföll en í fyrirkalli sem var ásamt ákæru birt ákærða 2. júní 2020 var tekið fram að yrði ekki sótt þing af hans hálfu mætti hann búast við því að fjarvist hans yrði metin til jafns við það að hann viðurkenndi að hafa framið þau brot sem hann væri ákærður fyrir og að dómur yrði lagður á málið að honum fjarstöddum, sbr. 1. mgr. 161. gr. laga nr. 88/2008 um meðferð sakamála.

Með vísan til ofanritaðs og gagna málsins að öðru leyti telur dómurinn þannig sannað að ákærði hafi gerst sekur um þá háttsemi sem honum er gefin að sök í ákæru. Er háttsemi ákærða réttilega heimfærð til lagaákvæða í ákæru að öðru leyti en því að sú háttsemi hans að aka undir áhrifum slævandi lyfja telst varða við 1. sbr. 2. mgr. 48. gr., sbr. 1. mgr. 95. gr. umferðarlaga nr. 77/2019, sbr. 1. mgr. 180. gr. laga nr. 88/2008 um meðferð sakamála.

Ákærði er fæddur […] og hefur sætt refsingu þrisvar sinnum samkvæmt framlögðu sakavottorði. Ákærði gekkst undir sektargerð lögreglustjóra 25. september 2015 og samþykkti greiðslu 140.000 króna sektar og að sæta eins árs ökuréttarsviptingu fyrir akstur undir áhrifum ávana og fíkniefna. Með sektargerð lögreglustjóra 8. október 2018 samþykkti ákærði greiðslu 260.000 króna sektar og að sæta tveggja ára ökuréttarsviptingu vegna aksturs undir áhrifum ávana og fíkniefna. Ákærði var sakfelldur fyrir akstur sviptur ökurétti og akstur undir áhrifum ávana og fíkniefna og lyfja með dómi 24. október 2019 og var dæmdur í 30 daga fangelsi og sviptur ökurétti ævilangt.

Brot þau sem ákærði hefur verið sakfelldur fyrir í máli þessu voru framin fyrir uppkvaðningu áðurnefnds dóms frá 24. október 2019 og verður ákærða því gerður hegningarauki í máli þessu samkvæmt 78. gr. almennra hegningarlaga nr. 19/1940.

Samkvæmt framangreindu, og að sakaferli ákærða og brotum hans virtum, sbr. 77. og 78. gr. almennra hegningarlaga nr. 19/1940, þykir refsing ákærða réttilega ákveðin 15 daga fangelsi.

Samkvæmt 1. mgr. 235. gr. laga nr. 88/2008 um meðferð sakamála verður ákærði dæmdur til að greiða allan sakarkostnað málsins sem, samkvæmt framlögðu yfirliti um slíkan kostnað og með stoð í öðrum meðfylgjandi gögnum, nemur 217.005 krónum.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, H-kk-nf Þ-kk-nf H-kk-nf, sæti fangelsi í 15 daga.

Ákærði greiði 217.005 krónur í sakarkostnað.

M-kvk-nf H-kvk-nf H-kvk-nf

2015 og samþykkti greiðslu 140.000 króna sektar og að sæta eins árs ökuréttarsviptingu fyrir akstur undir áhrifum ávana og fíkniefna. Með sektargerð lögreglustjóra 8. október 2018 samþykkti ákærði greiðslu 260.000 króna sektar og að sæta tveggja ára ökuréttarsviptingu vegna aksturs undir áhrifum ávana og fíkniefna. Ákærði var sakfelldur fyrir akstur sviptur ökurétti og akstur undir áhrifum ávana og fíkniefna og lyfja með dómi 24. október 2019 og var dæmdur í 30 daga fangelsi og sviptur ökurétti ævilangt.

Brot þau sem ákærði hefur verið sakfelldur fyrir í máli þessu voru framin fyrir uppkvaðningu áðurnefnds dóms frá 24. október 2019 og verður ákærða því gerður hegningarauki í máli þessu samkvæmt 78. gr. almennra hegningarlaga nr. 19/1940.

Samkvæmt framangreindu, og að sakaferli ákærða og brotum hans virtum, sbr. 77. og 78. gr. almennra hegningarlaga nr. 19/1940, þykir refsing ákærða réttilega ákveðin 15 daga fangelsi.

Samkvæmt 1. mgr. 235. gr. laga nr. 88/2008 um meðferð sakamála verður ákærði dæmdur til að greiða allan sakarkostnað málsins sem, samkvæmt framlögðu yfirliti um slíkan kostnað og með stoð í öðrum meðfylgjandi gögnum, nemur 217.005 krónum.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, H-kk-nf Þ-kk-nf H-kk-nf, sæti fangelsi í 15 daga.

Ákærði greiði 217.005 krónur í sakarkostnað.

M-kvk-nf H-kvk-nf H-kvk-nf